HANA-KCE กอดคอวิ่ง! โบรกแนะเก็บชูหุ้น Laggard-ต่างชาติซื้อสะสมมากสุด
HANA-KCE กอดคอวิ่ง! โบรกแนะเก็บชูหุ้น Laggard-ต่างชาติซื้อสะสมมากสุด พร้อมคาด Outperform ตลาดได้ในช่วงนี้
HANA-KCE กอดคอวิ่ง! โบรกแนะเก็บชูหุ้น Laggard-ต่างชาติซื้อสะสมมากสุด พร้อมคาด Outperform ตลาดได้ในช่วงนี้
24 มี.ค. 2566

ผู้สื่อข่าวรายงานว่า ราคาหุ้นบริษัทฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 14.50 น. ราคาอยู่ที่ 46.75 บาท บวก 0.75 บาท หรือ 1.63% สูงสุดที่ 47.00 บาท ต่ำสุดที่ 46.25 บาท มูลค่าซื้อขายที่ 113.76 ล้านบาท
ขณะเดียวกันราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE  ล่าสุด ณ เวลา 14.50 น. อยู่ที่ 101.00 บาท บวก 3.00 บาท หรือ 3.06% สูงสุดที่ 102.00 บาท ต่ำสุดที่ 98.00 บาท มูลค่าซื้อขายที่ 716.47 ล้านบาท
บริษัทหลักทรัพย์ เอเซีย พลัส จำกัด ระบุในบทวิเคราะห์วันนี้(24 มี.ค.66) ว่า ในเดือน มี.ค. ตลาดหุ้นไทยเผชิญกับแรงกดดันจากปัจจัยภายนอก โดยปรับตัวลงไปต่ำสุด ที่ 1,518.66 จุด หรือ ลดลง 6.4% เทียบตั้งต้นเดือนถึงปัจจุบัน ณ วันที่ 14 มี.ค. 66 ก่อนจะทยอยฟื้นขึ้นจนล่าสุด อยู่ที่ 1,593.65 จุด หรือ ลดลง 1.8% แม้ SET Index จะฟื้นขึ้นมาระดับหนึ่ง แต่ถ้าเข้าไปดูเป็น ราย Sector พบว่า ยังมีหลาย Sector ที่ย่อตัวลงลึกในเดือน มี.ค. 66 นี้(1-3 มี.ค. 66)
ประจวบเหมาะกับ Fund Flow ต่างชาติที่เริ่มชะลอการขายหุ้นไทย และกลับมาซื้อสุทธิ อีกครั้งในวานนี้ด้วยมูลค่า 1.0 พันล้านบาท คาดหวัง Fund Flow ไหลเข้าเพิ่มเติมจาก ค่าเงินบาทที่ทยอยแข็งค่าขึ้น หลัง Fed ชะลอการขึ้นดอกเบี้ย
ภายใต้หุ้นที่ปรับฐานลงลึก และต่างชาติชะลอการขายและกลับมาซื้อบ้าง ดังนั้นฝ่ายวิจัยฯจึงทำการค้นหาว่า ในเดือนนี้(1-22 มี.ค. 66) มีหุ้นอะไรบ้างที่ต่างชาติซื้อสะสมมากสุด และราคาหุ้นยัง Laggard หวัง Downside ของราคาเริ่มจำกัด และน่าจะปรับตัวขึ้นได้ดีในช่วงถัดไป อาทิ กลุ่มชิ้นส่วนฯ ได้แก่ HANA ลดลง 18.8% และ KCE ลดลง8.9%
ส่วนกลุ่มการเงิน SAWAD ลดลง 8.6%, กลุ่มรับเหมาฯ  CK ลดลง 7.1%, STEC ลดลง 4.4%, และกลุ่มอื่นๆ MINT ลดลง 3.0%, LH ลดลง 2.5%, CBG ลดลง 2.0% เป็นต้น และหุ้นตัวอื่นๆ มีรายละเอียดดังตาราง ทางด้านล่าง ถือว่าน่าสนใจและคาดว่าน่า Outperform ตลาดได้ในช่วงนี้
